**ANUNȚ**

**Centrul Național al Cinematografiei** organizează, la sediul său din Bucureşti, Str. Dem.I.Dobrescu nr. 4-6, sector 1, concurs pentru ocuparea postului contractual vacant de consilier gradul II – Compartimentul Achiziții Publice, Informatică, Administrativ.

**Concursul constă în 3 etape succesive: selecția dosarelor de înscriere, proba scrisă și interviul.**

**Concursul de recrutare se va desfășura după cum urmează:**

* **Înscrierea la concurs** se face până la data de 07 februarie 2019 în intervalul orar 1000-1400 de luni până joi, 1000-1200 vineri, la Compartimentul Resurse Umane din cadrul Centrului Național al Cinematografiei;
* **Selecția dosarelor** se realizează în perioada 08 - 11 februarie 2019;
* **Proba scrisă** va avea loc în data de 18 februarie 2019, ora 1000;
* **Interviul** va avea loc în data de 20 februarie 2019, ora 1000.

Se pot prezenta la următoarea etapă doar candidații declarați admiși la etapa precedentă.

**Condiții generale de participare:**

a)are cetăţenia română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România;

b) cunoaşte limba română, scris şi vorbit;

c) are vârsta minimă reglementată de prevederile legale;

d) are capacitate deplină de exerciţiu;

e) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

f) îndeplineşte condiţiile de studii şi, după caz, de vechime sau alte condiţii specifice potrivit cerinţelor postului scos la concurs;

g) nu a fost condamnată definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care ar face-o incompatibilă cu exercitarea funcţiei, cu excepţia situaţiei în care a intervenit reabilitarea.

**Condiții specifice de participare la concurs:**

* studii universitare de licență absolvite cu diplomă, respectiv studii superioare de lungă durată, absolvite cu diplomă de licenţă sau echivalentă, în domeniul științelor economice;
* minimum 2 ani și 6 luni vechime în specialitatea studiilor necesare exercitării funcţiei contractuale de execuție de consilier gradul II.

**Bibliografie concurs:**

* Ordonanţa Guvernului nr. 39 / 2005 privind cinematografia, cu modificările şi completările ulterioare;
* Hotărârea Guvernului Nr. 1064 / 2005 privind reorganizarea şi funcţionarea Centrului Naţional al Cinematografiei, cu modificările şi completările ulterioare;
* Ordinul Ministrului Culturii şi Patrimoniului Naţional nr. 2379 / 2006 privind aprobarea Normelor metodologice pentru aplicarea Ordonanţei Guvernului nr. 39/2005 privind cinematografia, cu modificările şi completările ulterioare;
* Legea nr. 98/2016 privind achizițiile publice, cu modificările şi completările ulterioare;
* Ordinul nr. 264/2016 al Preşedintelui Agenţiei Naţionale pentru Achiziţii Publice privind stabilirea metodologiei de selecţie pentru evaluarea ex-ante a documentaţiilor de atribuire aferente contractelor/acordurilor-cadru de achiziţie publică care intră sub incidenţa art. 23 alin. (2) din anexa la Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică /acordului-cadru din Legea nr. 98/2016 privind achiziţiile publice, respectiv contractelor /acordurilor-cadru sectoriale care intră sub incidenţa art. 25 alin. (2) din anexa la Hotărârea Guvernului nr. 394/2016 pentru aprobarea Normelor metodologice de aplicare a prevederilor referitoare la atribuirea contractului sectorial/acordului-cadru din Legea nr. 99/2016 privind achiziţiile sectoriale, precum şi pentru stabilirea modului de interacţiune cu autorităţile/entităţile contractante verificate, cu modificările şi completările ulterioare;
* Ordin nr. 314 din 2010 privind punerea în aplicare a certificatului de participare la licitaţii cu ofertă independent, cu modificările şi completările ulterioare;
* O.U.G. nr. 98/2017 privind funcţia de control ex-ante al procesului de atribuire a contractelor/acordurilor-cadru de achiziţie publică, a contractelor/acordurilor-cadru sectoriale şi a contractelor de concesiune de lucrări şi concesiune de servicii, cu modificările şi completările ulterioare;
* O.U.G. nr. 107/2017 pentru modificarea şi completarea unor acte normative cu impact în domeniul achiziţiilor publice, cu modificările şi completările ulterioare;

Candidaţii vor consulta lucrări de specialitate sau orice altă documentaţie ce va fi adusă la zi în raport cu modificările legislative intervenite până la data publicării anunţului privind organizarea concursului.

**Acte necesare înscrierii la concurs:**

**Dosarul de înscriere**

Pentru concursul pentru ocuparea postului contractual vacant**,** dosarul va cuprinde următoarele documente, conform prevederilor art. 6 din Hotărârea Guvernului nr. 286/2011 pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, cu modificările şi completările ulterioare:

1. cerere de înscriere la concurs adresată conducătorului autorităţii sau instituţiei publice organizatoare;
2. copia actului de identitate sau orice alt document care atestă identitatea, potrivit legii, după caz;
3. copiile documentelor care să ateste nivelul studiilor şi ale altor acte care atestă efectuarea unor specializări, precum și copiile documentelor care atestă îndeplinirea condiţiilor specific ale postului, solicitate de autoritatea sau instituţia publică;
4. copia carnetului de muncă, conformă cu originalul, sau, după caz, adeverințele care să ateste vechimea în muncă, în meserie şi/sau în specialitatea studiilor;
5. cazierul judiciar sau o declaraţie pe propria răspundere că nu are antecedente penale care să-l facă incompatibil cu funcţia pentru care candidează;
6. adeverinţă medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate și care trebuie să conţină, în clar, numărul, data, numele emitentului şi calitatea acestuia, în formatul standard stabilit de Ministerul Sănătăţii;
7. curriculum vitae;

j) adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit de Ministerul Sănătăţii.

În cazul documentului prevăzut la alin. (1) lit. e), candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai târziu până la data desfăşurării primei probe a concursului.

**Copiile actelor prevăzute mai sus se prezintă însoţite de documentele originale, care se certifică pentru conformitatea cu originalul sau în copii legalizate.**

Relații suplimentare se pot obține la sediul Centrului Național al Cinematografiei și la nr. de telefon 0213104301.

**Anca MITRAN**

**Director General**

Compartiment Resurse Umane